Αμβρόσιος Καλεπίνο

Ο Αμβρόσιος Καλεπίνο (Ambrogio Calepio, 1435 – 1511) ήταν Ιταλός λόγιος μοναχός και λεξικογράφος. Ανήκε στο θρησκευτικό Τάγμα των Αυγουστίνων.

Αφιερώθηκε ιδιαίτερα, σχεδόν σε όλο το βίο του, στη σύνταξη και συγγραφή του πρώτου και μοναδικού μέχρι της εποχής του πολύγλωσσου λεξικού που φέρεται με το όνομά του Λεξικό Καλεπίνο. Αυτό εκδόθηκε αρχικά στο Ρέτζιο το 1502, μόνο στη λατινική γλώσσα με τον τίτλο «Comucopiae». Από το 1542 μέχρι το 1592 ακολούθησαν πολύγλωσσες εκδόσεις. Ειδικότερα αυτή που εκδόθηκε στη Βασιλεία το 1592 περιελάμβανε έντεκα γλώσσες (λατινική, αγγλική, βελγική, γαλλική, γερμανική, εβραϊκή, ελληνική, ισπανική, ιταλική, ουγγρική και ουκρανική).

Εκ του λεξικού εκείνου η λέξη «καλεπίνο» καθιερώθηκε στη συνέχεια να σημαίνει στην ιταλική γλώσσα οποιοδήποτε βοήθημα με χρήσιμες πληροφορίες, σημειώσεις κ.λπ.

Πηγές 
 Νεώτερον Εγκυκλοπαιδικόν Λεξικόν Ηλίου, τόμ. 10ος, σελ. 94

Ιταλοί λεξικογράφοι
Ιταλοί λόγιοι
Ιταλοί κληρικοί
Ρωμαιοκαθολικοί μοναχοί